2.

1 straipsnis iš dalies keičiamas taip: a) apibrėžtis „pasiekiama šalis (reachable party)“ pakeičiama taip: „— pasiekiama šalis (reachable party) – subjektas, kuris: a) turi bendrovės identifikavimo kodą (BIC), b) TIPS SLS turėtojas ar išorinė sistema jį pripažino kaip tokią; c) yra TIPS SLS turėtojo korespondentas, klientas arba filialas arba išorinės sistemos dalyvis arba išorinės sistemos dalyvio korespondentas, klientas arba filialas ir d) yra pasiekiamas per TIPS platformą ir gali pateikti momentinio mokėjimo nurodymus ir gauti momentinio mokėjimo nurodymus arba per TIPS SLS sąskaitos turėtoją ar išorinę sistemą, arba, TIPS SLS sąskaitos turėtojui ar išorinei sistemai leidus, tiesiogiai,“; b) apibrėžtis „mokėjimo nurodymas (payment order)“ pakeičiama taip: „— mokėjimo nurodymas (payment order) – išskyrus, kai vartojama šio priedo 16–18 straipsniuose,– momentinio mokėjimo nurodymas, mokėjimo grąžinimo nurodymas, likvidumo pervedimo iš MM į TIPS SLS nurodymas, likvidumo pervedimo iš TIPS SLS į MM nurodymas, likvidumo pervedimo iš TIPS IS techninės sąskaitos į TIPS SLS nurodymas arba likvidumo pervedimo iš TIPS SLS į TIPS IS techninę sąskaitą nurodymas,“; c) apibrėžtis „momentinio mokėjimo nurodymas (instant payment order)“ pakeičiama taip: „— momentinio mokėjimo nurodymas (instant payment order) Europos mokėjimų tarybos parengtos SEPA momentinio kredito pervedimo (SCT Inst) schemos reikalavimus atitinkanti mokėjimo instrukcija, kuri gali būti vykdoma nedelsiant arba beveik nedelsiant 24 valandas per parą visomis kalendorinėmis metų dienomis, apie tai pranešant mokėtojui, ir apima: i) momentinio mokėjimo iš TIPS SLS į TIPS SLS nurodymus, ii) momentinio mokėjimo iš TIPS SLS į TIPS IS techninę sąskaitą nurodymus, iii) momentinio mokėjimo iš TIPS IS techninės sąskaitos į TIPS SLS nurodymus ir iv) momentinio mokėjimo iš TIPS IS techninės sąskaitos į TIPS IS techninę sąskaitą nurodymus;’; d) pridedamos šios apibrėžtys: „— TIPS išorinės sistemos techninė sąskaita (TIPS IS techninė sąskaita) (TIPS ancillary system technical account (TIPS AS technical account)) – sąskaita, kurią išorinė sistema ar CB išorinės sistemos vardu turi CB TARGET2 komponento sistemoje ir kurią ta išorinė sistema naudoja momentiniams mokėjimams vykdyti savo apskaitos knygose, — likvidumo pervedimo iš TIPS SLS į TIPS IS techninę sąskaitą nurodymas (TIPS DCA to TIPS AS technical account liquidity transfer order) – instrukcija pervesti nurodytą lėšų sumą iš TIPS SLS į TIPS IS techninę sąskaitą, taip finansuojant TIPS SLS turėtojo poziciją (arba kito išorinės sistemos dalyvio poziciją) išorinės sistemos apskaitos knygose; — likvidumo pervedimo iš TIPS IS techninės sąskaitos į TIPS SLS nurodymas (TIPS AS technical account to TIPS DCA liquidity transfer order) – instrukcija pervesti nurodytą lėšų sumą iš TIPS IS techninės sąskaitos į TIPS SLS, nurašant lėšas iš TIPS SLS turėtojo pozicijos (arba kito išorinės sistemos dayvio pozicijos) išorinės sistemos apskaitos knygose, — „Europos mokėjimų tarybos SEPA momentinio kredito pervedimo (SCT Inst) schema arba SCT Inst schema (European Payments Council's SEPA Instant Credit Transfer (SCT Inst) scheme or ‘SCT Inst scheme’) – automatizuota, atvirų standartų schema, nustatanti tarpbankines taisykles, kurių turi laikytis SCT Inst dalyviai, ir sudaranti sąlygas SEPA mokėjimo paslaugų teikėjams teikti automatizuoto SEPA momentinio kredito pervedimo eurais produktą, — mobiliųjų pakaitinių identifikatorių nustatymo paslauga (mobile proxy look-up (MPL) service) – paslauga, sudaranti galimybę TIPS SLS turėtojams, TIPS IS technines sąskaitas naudojančioms išorinėms sistemoms ir pasiekiamoms šalims, gavusiems iš savo klientų prašymą įvykdyti momentinio mokėjimo nurodymą gavėjo, identifikuoto naudojant pakaitinį identifikatorių (pvz., mobilųjį numerį), naudai, MPL centrinėje saugykloje surasti atitinkamą gavėjo IBAN ir BIC, naudotinus atitinkamai sąskaitai TIPS kredituoti, — tinklo paslaugų teikėjas (TPT) (Network Service Provider (NSP)) – tinklo paslaugų teikėjas, pasirašęs koncesijų sutartį su Eurosistema ryšio paslaugoms teikti per Eurosistemos bendrą rinkos infrastruktūros sąsają, — IBAN – tarptautinis banko sąskaitos numeris, kuriuo vienareikšmiškai identifikuojama individuali sąskaita konkrečioje finansų įstaigoje konkrečioje valstybėje;“; e) apibrėžtis „TIPS tinklo paslaugų teikėjas“ išbraukiama;